b'\n_START_ARTICLE_\nCreed\n_START_SECTION_\nZgodovina\n_START_PARAGRAPH_\nCreed je bil ustanovljen leta 1993 v mestu Tallahassee, Florida pod imenom Naked Toddler. Skupino so ustanovili Scott Stapp, kitarist Mark Tremonti in Brian Brasher, ki so se spoznali na Univerzi na Floridi. Skupini se je kmalu pridru\xc5\xbeil \xc5\xa1e basist Brian Marshall, takoj za njim pa \xc5\xa1e bobnar Scott Phillips. Ime Creed si je izmislil Brian Marshall, izvira pa iz imena njegove prej\xc5\xa1nje skupine, ki se je imenovala Mattox Creed.\n_START_SECTION_\nRazpad\n_START_PARAGRAPH_\nJunija 2004 je skupina Creed uradno oznanila razpad. Stapp je za\xc4\x8del po razpadu skupine snemati svoj debitantski solo album z naslovom The Great Divide. Ostali \xc4\x8dlani zasedbe so, skupaj z biv\xc5\xa1im basistom Brianom Marshallom ustanovili novo skupino z imenom Alter Bridge, k sodelovanju pa so povabili \xc5\xa1e Mylesa Kennedyja. \xc4\x8clan skupine Creed, ki je z njimi gostoval na turnejah po odhodu Marshalla, Brett Hestla se je po razpadu skupine pridru\xc5\xbeil skupini Dark New Day. 22. novembra 2004 je Creed izdal album z njihovimi najve\xc4\x8djimi uspe\xc5\xa1nicami._NEWLINE_Kljub velikim \xc5\xbeeljam obo\xc5\xbeevalcev so \xc4\x8dlani skupine podali izjavo, da se skupina ne bo nikoli ve\xc4\x8d zdru\xc5\xbeila.'